**Zmluva o spolupráci**

uzatvorená v zmysle § 269 ods.2 a nasl. zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

Zmluvné strany :

Obchodné meno: **Kaufland Slovenská republika v.o.s.**

Sídlo: Trnavská cesta 41/A, 831 04Bratislava

IČO: 35 790 164

Zapísaný: v Obchodnom registri Mestského súdu Bratislava III oddiel: Sr, vložka č. 489/B

V mene spoločnosti

konajú: Branislav Brunovský, konateľ

štatutárneho orgánu - Kaufland Management SK s.r.o.

 Gabriel Čuka, konateľ

štatutárneho orgánu - Kaufland Management SK s.r.o.

E-mail: cerstvehlavicky@kaufland.sk

(ďalej len „**Kaufland**“)

a

Názov subjektu: ZŠ s MŠ Hrnčiarovce nad Parnou

Adresa: Kostolná 28, Hrnčiarovce nad Parnou, 919 35

IČO: 31875408

Oprávnený/á konať

v mene subjektu: Mgr.Michal Páleník, riaditeľ školy

Telefónne číslo: 0905 507 697

E-mail: riaditel.zshrnciarovce@gmail.com

(ďalej len „**Partner**“ alebo „**škola**“)

(„Kaufland“ a „Partner“alebo „škola“ sa ďalej spoločne označujú aj ako„zmluvné strany“)

**Článok I**

**Úvodné ustanovenia**

1. Kaufland je obchodnou spoločnosťou, ktorá sa na území Slovenskej republiky zaoberá prevádzkovaním siete obchodných domov ,,Kaufland" za účelom predaja tovaru konečným spotrebiteľom.
2. Kaufland má záujem opäť prostredníctvom projektu pod názvom „Čerstvé hlavičky“ (ďalej len „projekt“) podporiť zdravé stravovanie a zvýšenie konzumácie čerstvého ovocia a zeleniny žiakov na základných školách na území Slovenskej republiky. Na dosiahnutie tohto cieľa hľadal Kaufland v rámci projektu partnerské základné školy pre 84 predajní Kaufland. O tom, ktoré školy sa stali v rámci projektu partnerom jednotlivých predajní Kaufland, rozhodla verejnosť hlasovaním na webstránke www.cerstvehlavicky.sk, ktoré prebiehalo v termíne od 24.04.2025do 21.05.2025.
3. Partner sa zapojil do projektu s cieľom súťažiť o partnerstvo s predajňou Kaufland a získať tak od spoločnosti Kaufland výhru v podobe možnosti získania ovocia alebo zeleniny počas celého školského roka 2025/2026, a to podľa podmienok upravených v tejto zmluve.
4. Na základe výsledkov hlasovania v rámci projektu sa Partner stal partnerskou školou predajne Kaufland 3430, nachádzajúcej sa na adrese Ul. Nová 8674/6A, 917 01, Trnava (ďalej len „partnerská predajňa Kaufland“) a má záujem o výhru od spoločnosti Kaufland v podobe získania ovocia alebo zeleniny počas celého školského roka 2025/2026, a to podľa podmienok upravených v tejto zmluve.

**Článok II**

**Predmet zmluvy**

1. Predmetom tejto zmluvy je záväzok spoločnosti Kaufland poskytnúť Partnerovi formou výhry podľa podmienok upravených v tejto zmluve dohodnuté množstvá ovocia alebo zeleniny(ďalej spolu aj len „tovar“) na týždennej báze vždy v utorok počas celého školského roka 2025/2026v čase a spôsobom podľa článku III bodu 6 tejto zmluvy s výnimkou dní počas vianočných školských prázdnin a jarných školských prázdnin uvedených v článku III bodu 6 tejto zmluvy.
2. Kaufland nie je povinný plniť záväzok uvedený v bode 1 tohto článku zmluvy v prípade, ak nastane nepredvídateľná udalosť, v dôsledku ktorej bude vládou Slovenskej republiky vyhlásená mimoriadna situácia príp. núdzový stav na území Slovenskej republiky, na základe ktorých bude škola zatvorená alebo jej činnosť inak obmedzená alebo na základe ktorých spoločnosť Kaufland nebude môcť poskytnúť plnenie podľa tejto zmluvy.
3. Predmetom tejto zmluvy je záväzok Partnera prevziať podľa podmienok upravených v tejto zmluve dohodnuté množstvá ovocia alebo zeleniny poskytnuté spoločnosťou Kaufland na týždennej báze počas celého školského roka 2025/2026.

**Článok III**

**Práva a povinnosti zmluvných strán**

1. Kaufland poskytne Partnerovi ovocie alebo zeleninu vhodné na okamžitú konzumáciu bez nutnosti ďalšieho tepelného spracovávania v množstve maximálne 200 g na žiaka na týždennej báze počas celého školského roka 2025/2026v termínoch upravených v bode 6 tohto článku zmluvy. Podľa charakteru tovaru je vhodné ovocie a zeleninu pred ich konzumáciou umyť, za to spoločnosť Kaufland nezodpovedá. Ovocie alebo zeleninu sa odporúča prerozdeliť žiakom v deň vyzdvihnutia ovocia alebo zeleniny v partnerskej predajni, nakoľko za kvalitu ovocia alebo zeleniny po tomto dni Kaufland nezodpovedá. Celkové množstvo poskytnutého tovaru bude vypočítané na základe celkového počtu žiakov školy podľa aktuálneho stavu k 1.9.2025.V prípade, že Partner je základnou školu spojenou s materskou školou, Partner uvedie v bode 2 tohto článku zmluvy počet žiakov iba základnej školy.
2. Na účely tejto zmluvy Partner uvádza, že aktuálny stav počtu žiakov k 1.9.2025 je 196*.* Partner zodpovedá za správnosť uvedených údajov.
3. V prípade zmeny aktuálneho stavu počtu žiakov uvedeného v  bode 2 tohto článku zmluvy je Partner povinný túto skutočnosť písomne oznámiť spoločnosti Kaufland resp. vo forme elektronickej pošty na mailovú adresu: **cerstvehlavicky@kaufland.sk**, a to najneskôr do troch dní od kedy sa o tejto zmene Partner dozvedel. Zmluvné strany sa dohodli, že zmena aktuálneho stavu počtu žiakov sa nebude považovať za zmenu vyžadujúcu uzavretie dodatku k tejto zmluve.
4. Kaufland bude na účely plnenia tejto zmluvy vychádzať z uvedeného počtu žiakov podľa bodov2 a 3 tohto článku zmluvy.
5. Zoznam resp. skladba ovocia alebo zeleniny poskytnutých spoločnosťou Kaufland v jednotlivých termínoch počas obdobia školského roka 2025/2026 tvorí Prílohu č. 1 tejto zmluvy. Zmluvné strany sa dohodli, že Kaufland je oprávnený vykonať zmeny v zozname resp. skladbe ovocia alebo zeleniny uvedenom v Prílohe č. 1 tejto zmluvy.
6. Kaufland zabezpečí, že ovocie alebo zelenina budú pripravené na odovzdanie Partnerovi vždy v partnerskej predajni Kaufland každý utorok v ranných hodinách medzi 07.00 – 08:00 hod. s výnimkou počas dní vianočných a jarných školských prázdnin. Škola má jarné prázdniny v termíne od 16.2.2026 do 20.2.2026*.* Ak na utorok pripadne štátny sviatok alebo deň jesenných alebo veľkonočných školských prázdnin, Kaufland poskytne tovar v náhradnom termíne uvedenom v Prílohe č. 1 tejto zmluvy. Tovar bude pripravený na odber v prepravkách a bude odovzdaný na základe preberacieho protokolu. Vratné prepravky budú evidované a Partner je povinný vždy pri každom ďalšom vyzdvihnutí tovaru vrátiť tieto vratné prepravky z predchádzajúceho odberu tovaru partnerskej predajni Kaufland. Zmluvné strany sa dohodli, že v prípade vzniku škody na vratných prepravkách, náklady s tým spojené znáša Kaufland.
7. Zmluvné strany sa dohodli, že Kaufland je oprávnený vykonať zmeny v termínoch odovzdania tovaru dohodnutých podľa bodu 6 tohto článku zmluvy pričom Partner bude o tejto zmene včas telefonicky alebo e-mailom informovaný. Kontakty pre komunikáciu na účely plnenia tejto zmluvy zo strany Partnera sú: Mgr.Michal Páleník, riaditel.zshrnciarovce@gmail.com, 0905 507 697 a Ing.Mgr.Eva Szalóová, evaszaloova@gmail.com, 0918 602 894 (zborovňa).
8. V prípade, ak Partner vyhlási tzv. deň/dni riaditeľského voľna alebo iný neplánovaný deň/dni voľna napr. chrípkové prázdniny, ktoré pripadnú na utorok, Partner sa zaväzuje oznámiť túto skutočnosť spoločnosti Kaufland e-mailom na: **cerstvehlavicky@kaufland.sk**najmenej sedem pracovných dní vopred. V takom prípade je Kaufland oprávnený, nie však povinný, poskytnúť tovar Partnerovi v náhradnom termíne, ktorý dohodne s Partnerom.
9. Partner sa zaväzuje prevziať tovar spôsobom a v dohodnutých termínoch podľa bodu 6 tohto článku zmluvy.
10. Prepravu tovaru si zabezpečuje Partner individuálne na vlastné náklady.
11. Kaufland nehradí Partnerovi žiadne náklady, ktoré mu vzniknú v súvislosti s odberom tovaru podľa tejto zmluvy. Kaufland nehradí Partnerovi ani žiadne náklady týkajúce sa odvodových povinností, ktoré môžu Partnerovi vzniknúť z dôvodu prevzatia výhry podľa tejto zmluvy.
12. Zmluvné strany sa dohodli, že Kaufland je oprávnený zorganizovať a vykonať vo vonkajších i vnútorných priestoroch školy počas platnosti tejto zmluvy propagáciu spoločnosti Kaufland v súvislosti s projektom „Čerstvé hlavičky“ vrátane dodania propagačných a iných marketingových či vzdelávacích materiálov alebo pravidelného zasielania online materiálov napr. newsletter.

**Článok IV**

**Trvanie a ukončenie zmluvy**

1. Táto zmluva nadobúda platnosť dňom jej podpísania oboma zmluvnými stranami a účinnosť nadobúda dňa 01.09.2025.
2. Táto zmluva sa uzatvára na dobu určitú a končí dňa 30.06.2026.
3. Zmluvné strany sa dohodli, že táto zmluva zaniká
	1. uplynutím času podľa bodu 2 tohto článku alebo
	2. písomnou dohodou zmluvných strán alebo
	3. odstúpením od zmluvy podľa bodu 4 tohto článku zmluvy.
4. V prípade, ak Partner neprevezme tovar bez uvedenia dôvodu v troch po sebe idúcich termínoch dohodnutých podľa bodu 6 článku III tejto zmluvy alebo v piatich dohodnutých termínoch počas účinnosti tejto zmluvy, Kaufland je oprávnený odstúpiť od tejto zmluvy. Účinky odstúpenia od zmluvy nastanú dňom doručenia oznámenia o odstúpení od zmluvy Partnerovi. Písomné oznámenie o odstúpení od zmluvy sa považuje za doručené dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa Partner o uložení zásielky nedozvedel.

**Článok V**

**Záverečné ustanovenia**

1. Vzťahy, ktoré nie sú upravené v tejto zmluve, podliehajú ustanoveniam slovenského právneho poriadku. Na záväzky zmluvných strán sa použijú primerane ustanovenia zákona č. 513/1991 Zb. Obchodného zákonníka v znení neskorších predpisov.
2. Prípadné spory a nedorozumenia, ktoré vzniknú z tejto zmluvy, sa budú zmluvné strany usilovať riešiť predovšetkým dohodou; ak k dohode nedôjde, spory sa budú riešiť podľa slovenského právneho poriadku a podliehajú miestne a vecne príslušnému súdu Slovenskej republiky.
3. Ak by niektorá časť tejto zmluvy bola alebo sa stala neplatnou alebo neúčinnou, namiesto neplatného alebo neúčinného ustanovenia sa použije primeraná náhradná úprava, ktorá zodpovedá účelu tejto zmluvy a o ktorej možno predpokladať, že by ju zmluvné strany dohodli, ak by im bola takáto neúčinnosť alebo neplatnosť bývala známa. Zostávajúce ustanovenia tejto zmluvy zostávajú takouto neplatnosťou alebo neúčinnosťou nedotknuté.
4. Akékoľvek zmeny alebo dodatky tejto zmluvy môžu byť uskutočnené iba písomnou formou a musia byť podpísané obidvomi zmluvnými stranami.
5. Zmluvné strany prehlasujú, že si túto zmluvu pred jej podpisom prečítali, že bola uzatvorená po vzájomnom prejedaní, v ich slobodnej vôli, určite, vážne a zrozumiteľne.
6. Táto zmluva je vyhotovená v dvoch rovnopisoch s platnosťou originálu, z ktorých po jednom obdrží každá zo zmluvných strán.
7. Prílohy tejto zmluvy tvoria jej neoddeliteľnú súčasť:

Príloha č. 1: Zoznam ovocia a zeleniny a termíny ich odovzdania

|  |  |
| --- | --- |
| V Hrnčiarovciach nad Parnou dňa 30.5.2025 | V Bratislave, dňa ............................... |
|  |  |
| Za Partnera |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **ZŠ s MŠ Hrnčiarovce nad Parnou** | **Kaufland Slovenská republika v.o.s.** |
|  Mgr.Michal Páleník | Branislav Brunovský |
|  riaditeľ školy | konateľ spoločnosti Kaufland Management SK s.r.o.. |
|  |  |
|  |  |
|  |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | **Kaufland Slovenská republika v.o.s.** |
|  | Gabriel Čuka |
|  | konateľ spoločnosti Kaufland Management SK s.r.o. |